અમદાવાદઃ એક જમાનાના અમદાવાદ શહેરની શાન ગણાતા આશ્રમ રોડ અને રિલીફ રોડ પર આવેલા ભવ્ય સિનેમા ઘરો હવે કોમર્શિયલ કોમ્પ્લેક્સમાં રૂપાંતરિત થઇને ભૂતકાળ બની ગયાં છે ત્યારે અત્યારે એકમાત્ર બચી ગયેલું અને હજારો લોકો આજે પણ જ્યાં પિક્ચર જોવાની મજા માણી રહ્યા છે તે રિલીફરોડ ઉપરનું રૂપમ થિયેટર હવે છેલ્લી ફિલ્મ ‘સિંગ ઇઝ બ્લિંગ’ પ્રદર્શિત થયા બાદ લુપ્ત થવાની દિશામાં પગરણ માંડશે અને તે પણ અન્ય થિયેટરની જેમ હવે ભૂતકાળ બની જશે. આ થિયેટરનું સ્થાન બહુ જ ટૂંકા ગાળામાં હવે કોમર્શિયલ કોમ્પ્લેક્સ લઇ લેશે.